నాగాలాండ్ క్రికెట్ జట్టు

నాగాలాండ్ క్రికెట్ జట్టు భారత దేశీయ పోటీలలో నాగాలాండ్ రాష్ట్రానికి ప్రాతినిధ్యం వహించే క్రికెట్ జట్టు. 2018 జూలైలో భారత క్రికెట్ నియంత్రణ మండలి (BCCI) రంజీ ట్రోఫీ, విజయ్ హజారే ట్రోఫీతో సహా 2018–19 సీజన్ కోసం దేశీయ టోర్నమెంట్‌లలో పాల్గొనే తొమ్మిది కొత్త జట్లలో ఒకటిగా ఈ జట్టును ప్రకటించింది.    అయితే, రంజీ ట్రోఫీలో ఈ జట్టును చేర్చే నిర్ణయంపై తెలంగాణ క్రికెట్ అసోసియేషన్ అభ్యంతరం చెబుతూ, అలా చేయాలంటే, అవసరమైన అర్హత ప్రమాణాలు ఉండాలని పేర్కొంది.  2018–19 సీజన్‌కు ముందు, కన్వల్‌జిత్ సింగ్‌ను జట్టు కోచ్‌గా నియమించారు. 

2018 సెప్టెంబరులో వారు 2018 - 19 విజయ్ హజారే ట్రోఫీలో బీహార్ చేతిలో 8 వికెట్ల తేడాతో ఓడిపోయారు. విజయ్ హజారే ట్రోఫీలో మొదటి సీజన్లో ప్లేట్ గ్రూప్లో ఆడిన ఎనిమిది మ్యాచ్‌ల్లో ఐదు విజయాలు, మూడు ఓటములతో నాల్గవ స్థానంలో నిలిచారు. కెబి పవన్ 432 పరుగులతో అగ్రస్థానంలో నిలవగా, ఇమ్లివతి లెమ్టూర్ పది వికెట్లతో జట్టుకు ప్రధాన వికెట్ సాధకుడిగా నిలిచాడు.

2018 నవంబరులో, 2018-19 రంజీ ట్రోఫీలో తమ ప్రారంభ మ్యాచ్‌లో నాగాలాండ్, మిజోరంను ఇన్నింగ్స్ 333 పరుగులతో ఓడించింది.   రంజీ ట్రోఫీలో మొదటిసారి ఆడిన జట్టుకు ఇది అతిపెద్ద గెలుపు.  తమ ఎనిమిది మ్యాచ్‌లలో రెండు విజయాలతో ఆ సంవత్సరపు టోర్నమెంటు పట్టికలో ఏడవ స్థానంలో నిలిచింది. 

2019 మార్చిలో నాగాలాండ్, 2018–19 సయ్యద్ ముస్తాక్ అలీ ట్రోఫీలో గ్రూప్ A లో తమ ఆరు మ్యాచ్‌లలో విజయాలేమీ సాధించకుండా చివరి స్థానంలో నిలిచింది. టోర్నమెంట్‌లో రోంగ్‌సెన్ జోనాథన్ 121 పరుగులతో జట్టు తరఫున అత్యధిక పరుగుల స్కోరర్‌గా నిలిచాడు. పవన్ సుయాల్ మూడు ఔట్‌లతో అత్యధిక వికెట్లు తీసిన బౌలర్‌గా నిలిచాడు.

2019 జూలైలో, 2019–20 క్రికెట్ సీజన్‌కు ముందు, నాగాలాండ్ క్రికెట్ అసోసియేషన్ (NCA) సయ్యద్ ముస్తాక్ అలీ ట్రోఫీలో పేలవమైన ప్రదర్శనలు కనబరిచిన తర్వాత ముగ్గురు అవుట్‌స్టేషన్ ఆటగాళ్లు, పవన్ సుయాల్, KB పవన్, అబ్రార్ కాజీలను జట్టు నుండి విడుదల చేసింది.

స్క్వాడ్ 

2023 జనవరి 24 నాటికి నవీకరించబడింది

మూలాలు 

భారతదేశం లోని దేశీయ క్రికెట్ జట్లు